Keith McMillan

Keith Lionel McMillan (16 arvî 1934 – 22 marso 2012) o l'é stæto un artista e fotògrafo ingreise. O l'é nasciuo da unna famiggia dedicâ a-e belle arte: seu moæ a l'ea balleriña, seu poæ un sonatô de pianofòrte e fotògrafo, e seu fræ un artista. Da figgeu o McMillan o l'à fæto mostra do seu amô pe-a muxica e i spòrt atletichi, coscì seu moæ o l'à scrito inta dansa de balletto a-o compimento di 8 anni.

 Vitta da zoeno 
Nasciuo in Cuckfield, into Sussex, o McMillan o l'à passou tutti i exammi pe-a Royal Academy of Dance, e pe-i seu 13 anni o l'à guägno unna borsa de studio à Saddler's Well. À 17 anni o l'é introu inta Compagna de Balletto Saddler's Wells, in Barons Court, un scito de Londra, che ciù in avanti a saià conosciua co-o nomme The Royal Ballet.

O l'à dansou in Saddler's Well e in Covent Garden, donde o rettô a l'ea a Dame Ninette de Valois. O l'é stæto coryphée co-o Ballet da-o 1955 sciña o 1966 e ascì o primmo zoveno à reçeive unna borsa de studio pe anâ into colleggio de Saddler's Wells.

 Carriera into balletto 
Inte sto colleggio o l'é vegnuo un ''protégé'' da Dame Margot Fonteyn ch'a l'à alimentou a seu carriera. Atri ballerin importanti de quelli tempi l'ean Rudolph Nureyev, Robert Helpmann, Alexander Grant, Michael Somes, David Blair Maura sheera, Nadia Nareda e Beryl Grey. L'é de sti anni chì che o McMillan o l'à giou in tour pe l'Euròpa, i Stati Unii e o Regno Unio, coscì ch'o l'à fæto a conoscensa con çelebritæ e persoñe d'importansa.

Pe fâ in mòddo de no fâ confoxon con o Kenneth MacMillan, un còreografo drento a-o mæximo Ballet, o l'à scangiou o seu nomme in Keith Milland.O Keith o l'à ballou pe tenti balletti comme "Miracle in the Gorbals", "Madam Ogle", "La Boutique fantasque", "Antigone", "Persephone", "Ondine", "Romeo and Juliet", "Daphnis and Chloe", "Sleeping Beauty", "Petrushka", "Silvia", "Swan Lake", "Coppélia", "Jobe", "The Rite of Spring", "La Fille mal gardée", "The Fire Bird", e "Le Baiser de la fée".

 Serviçio militâ 
O l'à arrestou a seu carriera pe-o 1952, quande a Madam de Valois a ô l'à inscrito volontäio assemme à atri inti Royal Medical Corps pe replicâ a-e accuse de mancou serviçio militare pe-i ballerin do Royal Ballet. Coscì o McMillan o l'à passou doî anni into RMC in Tidworth e ciù avanti in Didcot, donde o l'à aggiuttou i sordatti ferii inta guæra de Corea.

 Carriera inta fotografia 
O segondo amô do Keith o saià a fotografia, con l'aggiutto da Dame Margot. O l'à fotografou lê assemme a-i seu ballerin comme o Nureyev e o Helpmann e da lì o l'à fæto conoscensa co-o Tony Armstrong-Jones. Questo o gh'à permisso de presentâ e seu fotografie a-o "Sunday Times", ch'o ghe daià da fâ de föto de stelle do tiatro e do balletto. A seu primma commiscion a l'é stæta quella de fotografâ o Rudolph Nureyev.

Da-o 1965 a-o 1997 o l'à travaggiou pe un muggio de papê e reviste. A-i  27 d'arvî do 1968 o l'à fotografou a Regiña Elizabetta assemme a-a seu famiggia pe-o seu nataliçio pe-a primma pagina do Illustrated London News. O l'à travaggiou ascì pe l'Avenue, The Dancing Times, o London Life, l'Harpers Bazaar, l'Harpers & Queen, o Vogue, o Direct Response, a Apple Computers, o Time Out, o Radio Times, o Lion News, o Daily Express, The Viewer, o Envoy, Accountancy, o RIBA Journal, o Intercity Magazine, e o Dobell's Record Sleeves.

De sti anni o viægià ascì in Euröpa e Stati Unii pe fotografâ personalitæ da smersa do Tom Jones, o Keith Richards, o Roy Orbison, o Mick Jagger, o John Lennon co-a Yoko Ono, o Henry Moore e o Man Ray.

O McMilan o l'é introu inta Haymarket Publications pe-o 1972 sotta o Michael Heseltine, ch'o l'aveiva insou unna revista de l'ambito da reclam ciammâ Campaign. Lê, o McMillan, o l'é stæto o seu primmo fotògrafo. Coscì o l'à sviluppou o seu stî unico de fotografia açiendâ, e o gh'à travaggiou pe 26 anni in qualitæ de cappo fotògrafo. Ancon a-a giornâ d'ancheu a revista a deuvia e seu fotografie.

Pe mezo de commiscioin e atri incarreghi o l'à fæto a conoscensa de tanti lumminäi do settô da reclam e o l'à piggiou parte à l'Advertising Industries Award Festival de Cannes. O Charles e o Maurice Saatchi gh'an dæto a commiscion de fotografâli e de vegnî a-e seu feste avvoxæ da tutti. Consciderou comme fotògrafo profescionista, o faià e föto de tutti i primmi ministri ingreixi di seu tempi e tantiscimi artisti.

 L'artista 
Scin da quande l'ea un pivello o McMillan o l'à fæto mostra di seu træti artistichi con abbòssi astræti de ballerin e scene di balletti donde o l'aveiva dansou. A seu descoverta d'arte a l'incomensa inti anni 1950, inaiou da-i grendi artisti di anni 1920. O l'ea innamoou de l'Art Deco e da-e pittue moderne do Pablo Picasso, o Henri Matisse, o Edvard Munch, o Gustav Klimt, o Egon Schiele e do design da Bauhaus.

O McMillan o l'à studiou à l'Universcitæ de Bromley. O l'à impreiso à scolpî in Greenwich. Into seu primmo viægio in Australia do 1993 con a Jance Hemensley, seu compagna, o descreuve un neuvo ambito de forme e coî e o çerca un scito donde stançiâse pe coscì incomensâ à depenze pe da bon e creâ o seu stî. Lì o l'à piggiou ben ben de fotografie di paesaggi, erboi, ciante, bestie e tutto quello ch'o rappresentava l'Australia comme casa seu.

O seu stî o se ciamma "perceçionismo sensoriâ". Coscì o l'à fæto unna quantitæ de paesaggi d'Australia ch'o l'à misso in mostra into seu studio giusto feua de Ravenshoe. A-o McMilan ghe gustava i ritræti ascì e o piggiava anche de commiscioin.

O l'à tegnuo a seu primma mostra australiaña, Insight, into paise de Atherton in Queensland, pe-o meise d'agosto do 2004. O spettacolo o presentava unna mescciua di seu loui e stî, con l'incluxon de paesaggi, ritræti e astrattismi. Pe l'arvî do 2005 o l'à tiou sciù unna mostra à l'Old Post Office Gallery in Atherton ciammâ Aberration, donde o l'à mostrou sorviatutto loui neuvi comme unna serie in sciô Ronny McDonald. O l'ea ascì un colleçionou de zeughi. Pe-o mazzo do 2005 o seu lou o se trovava in Joe's Palace inta Main Street de Atherton.

O l'à depento unna parte do "Tree Tops Resort" de Port Douglas pe unna festa de reçevimento, sotta commiscion da Deanne Derrington. Incandescent a l'é a mostra tegnua in Grafton Street drento à l'edifiçio Ergon pe l'ötobre do 2005. A Kick Art e a Cairn Regional Gallery ancon e tegnan mostre de cartoliñe ògni anno donde pe di anni l'an misso in cæga e seu euvie.

Gallery 53 de Spence Street in Cairns a l'à ciammou o McMillan pe mette in mostra de seu fotografie in corrispondensa co-a seu competiçion fotografica In The Raw tegnua tra i 10 de marso e i 10 d'arvî do 2006 donde o McMillan o l'à fæto da giudiçe. Doî anni ciù avanti a Regional Gallery de Cairns a l'à misso in mostra e seu fotografie ciammæ "Time and A Place".

 Vitta privâ 
O McMillan o l'à visciuo e travaggiou à Londra scin a-o 1997 quande o l'é andæto in Australia pe settembre. O l'à maiou a seu compagna che l'ea neuve anni Janece into dexembre do 1999 e o l'à passou o tempo tra Atherton e Cairns.

O l'à patio o cancro da-a seu diagnosi do 2010 scin a-o 2012, anno da seu mòrte. O l'à doe figge e doe nesse.

 Note 
Keith McMillan - The iconic Campaign shots. prweek.com (12 April 2012).

 Conligamenti esterni 
 Unna brochure da mostra A Time and a place, 

Categorîa:Biografìe
McMillan, Keith